recursal/SuperWikiNEXT-32B huggingface dataset:
พิพิธภัณฑ์ประวัติศาสตร์การแพทย์ กรุงสตอกโฮล์ม
นิทรรศการในพิพิธภัณฑ์ประวัติศาสตร์การแพทย์ของ มหาวิทยาลัยเตหะราน
โครงกระดูกในพิพิธภัณฑ์วิทยาศาสตร์การแพทย์แห่งชาติอิหร่าน กรุงเตหะราน
**พิพิธภัณฑ์การแพทย์** เป็นสถาบันที่จัดเก็บและจัดแสดงวัตถุที่มีความสำคัญทางประวัติศาสตร์ วิทยาศาสตร์ ศิลปะ หรือวัฒนธรรม ซึ่งมีความเชื่อมโยงกับการแพทย์หรือสุขภาพ การจัดแสดงมักประกอบด้วยแบบจำลอง เครื่องมือ หนังสือ และเอกสารตัวเขียน ตลอดจนภาพทางการแพทย์และเทคโนโลยีที่ใช้ในการจับภาพ (เช่น เครื่องรังสีเอ็กซ์) พิพิธภัณฑ์บางแห่งเน้นสาขาการแพทย์เฉพาะทาง เช่น ทันตกรรม พยาบาลศาสตร์ ประวัติศาสตร์ของโรงพยาบาลเฉพาะทาง และเภสัชกรรมในประวัติศาสตร์

องค์กรวิชาชีพของพิพิธภัณฑ์ทางการแพทย์ ได้แก่ สมาคมพิพิธภัณฑ์การแพทย์ (Medical Museums Association) ซึ่งจัดพิมพ์วารสาร*เดอะวอเตอร์มาร์ก* (*The Watermark*; สิ่งพิมพ์รายไตรมาสของสิ่งพิมพ์รายไตรมาสขององค์กร*นักจดหมายเหตุและบรรณารักษ์ของประวัติศาสตร์วิทยาศาสตร์สุขภาพ*) และ พิพิธภัณฑ์สุขภาพและการแพทย์แห่งลอนดอน (London Museums of Health & Medicine)

อ้างอิง
-------

1. ↑  Alberti, SJMM (2016). "A history of Edinburgh's medical museums" (PDF). *Journal of the Royal College of Physicians of Edinburgh*. **46**: 187–197. doi:10.4997/JRCPE.2016.311.
2. ↑  "Medical Museums Association". *medicalmuseumsassociation.org*. สืบค้นเมื่อ 2016-11-02.
3. ↑  "Medical Museums". *medicalmuseums.org*. สืบค้นเมื่อ 2016-11-02.

อ่านเพิ่มเติม
-------------

* Kenny, Stephen C. (2013). "The Development of Medical Museums in the Antebellum American South: Slave Bodies in Networks of Anatomical Exchange". *Bulletin of the History of Medicine*. **87** (1): 32–62. JSTOR 26296837.
* Redman, Samuel J. (2016). *Bone rooms : from scientific racism to human prehistory in museums*. Cambridge, Massachusetts: Harvard University Press. ISBN 9780674660410.
* Helmore, Edward (13 Aug 2023). "'Macabre curiosities': top US medical museum confronts skeletons of its past". *The Guardian*.
**การลอบปลงพระชนม์อาร์ชดยุกฟรันซ์ แฟร์ดีนันท์แห่งออสเตรีย** รัชทายาทโดยสันนิษฐานแห่งบังลังก์ออสเตรีย-ฮังการี และพระชายาของฟรันซ์ แฟร์ดีนันท์ โซฟี, ดัชเชสแห่งโฮเอินแบร์ค เกิดขึ้นเมื่อวันที่ 28 มิถุนายน ค.ศ. 1914 ในซาราเยโว เมื่อทั้งสองพระองค์ทรงได้รับบาดเจ็บจนสิ้นพระชนม์โดยกัฟรีโล ปรินซีป ปรินซีปเป็นหนึ่งในกลุ่มมือสังหาร(ห้าคนเป็นชาวเซิร์บและหนึ่งคนเป็นชาวบอสนีแอก) ภายใต้การประสานงานโดย Danilo Ilić ชาวบอสเนียเซิร์บและสมาชิกของสมาคมลับ แบล็กแฮนด์ เป้าหมายทางการเมืองของการลอบปลงพระชนม์คือการทำลายหัวเมืองชาวสลาฟตอนใต้ของออสเตรีย-ฮังการีเพื่อที่พวกเขาจะสามารถรวมประเทศให้กลายเป็นยูโกสลาเวีย แรงจูงใจของผู้สมคบคิดได้สอดคล้องกับขบวนการที่ต่อมาได้กลายเป็นที่รู้จักคือ เยาวชนบอสเนีย การลอบปลงพระชนม์ครั้งนี้ได้นำไปสู่สงครามโลกครั้งที่หนึ่ง เมื่อออสเตรีย-ฮังการีได้ยื่นคำขาดในภายหลังกับราชอาณาจักรเซอร์เบีย ซึ่งได้ถูกปฏิเสธบางส่วน ดังนั้นออสเตรีย-ฮังการีจึงประกาศสงครามต่อเซอร์เบีย ก่อให้เกิดการกระทำที่จะนำไปสู่สงครามระหว่างรัฐส่วนใหญ่ในยุโรป

ในความรับผิดชอบของกลุ่มผู้สมรู้ร่วมคิดทางทหารของเซอร์เบียเหล่านี้เป็นหัวหน้าของหน่วยข่าวกรองทางทหาร ดรากูทิน ดิมิทรีเจวิก มือขวาคนสำคัญของเขา Vojislav Tankosić, และสายลับ Rade Malobabić Tankosić ได้เตรียมอาวุธสำหรับการลอบปลงพระชนม์ด้วยระเบิดและปืนพกและทำการฝึกฝนแก่พวกเขา มือสังหารได้รับการเข้าถึงเครือข่ายลับเดียวกันของเซฟ-เฮ้าส์และตัวแทน Malobabić ได้ใช้สำหรับการแทรกซึมอาวุธและปฏิบัติิการเข้าสู่ออสเตรีย-ฮังการี

มือสังหาร, สมาชิกคนสำคัญของเครือข่ายลับและบุคคลสำคัญของกลุ่มผู้สมรู้ร่วมคิดทางทหารของเซอร์เบียที่ยังมีชีวิตอยู่ได้ถูกจับกุม ขึ้นศาล ตัดสิน และลงโทษ ผู้ที่ถูกจับกุมในบอสเนียก็ถูกนำตัวขึ้นศาลในซาราเยโวในเดือนตุลาคม ค.ศ. 1914 ผู้สมรู้ร่วมคิดคนอื่นๆก็ถูกจับกุมและขึ้นศาลก่อนหน้าศาลเซอร์เบียบนแนวรบสาโลนิคาภายใต้การควบคุมของฝรั่งเศสในปี ค.ศ. 1916-1917 ด้วยข้อหาเท็จที่ไม่มีความเกี่ยวข้อง เซอร์เบียได้ประหารชีวิตสามคนในอันดับสูงสุดของกลุ่มผู้สมรู้ร่วมคิดทางทหาร เป็นที่รู้จักกันมากเกี่ยวกับการลอบปลงพระชนม์มาจากการพิจารณาคดีสองครั้งและบันทึกที่มีความเกี่ยวข้อง
**อี จา-ชุน** (เกาหลี: 이자춘,1315-1361) หรือพระนามในภาษามองโกเลีย **อูลุส บูคา** (เกาหลี: 울루스부카; ฮันจา: 吾魯思不花) เป็นขุนศึกเล็ก ๆ ของราชวงศ์หยวน ซึ่งต่อมาถูกส่งมาประจำที่โครยอ และเป็นพระบรมอรรคราชบรรพบุรุษของราชวงศ์โชซ็อน ด้วยทรงเป็นพระราชบิดาของอี ซ็อง-กเย หรือพระเจ้าแทโจ ปฐมกษัตริย์แห่งราชวงศ์โชซ็อน อี จา-ชุน ได้รับการถวายพระนามเป็น **พระเจ้าฮวันโจ** ในรัชสมัยพระเจ้าแทจง พระนัดดาของพระองค์

พระเจ้าฮวันโจสวรรคตเมื่อปี ค.ศ. 1361 ขณะพระชนม์เพียง 45 พรรษา

| * ด
* ค
* ก
กษัตริย์แห่งโชซ็อน |
| --- |
| กษัตริย์โชซ็อน | 
* แทโจ
* ช็องจง
* แทจง
* เซจง
* มุนจง
* ทันจง
* เซโจ
* เยจง
* ซองจง
* *ย็อนซัน*
* ชุงจง
* อินจง
* มย็องจง
* ซ็อนโจ
* *ควังแฮ*
* อินโจ
* ฮโยจง
* ฮย็องจง
* ซุกจง
* คย็องจง
* ย็องโจ
* ช็องโจ
* ซุนโจ
* ฮ็อนจง
* ช็อลจง
* โคจง

 |
| จักรพรรดิเกาหลี | 
* โคจง
* ซุนจง

 |
| เฉลิมพระยศ | 
* มกโจ
* อิกโจ
* โทโจ
* ฮวันโจ
* ท็อกจง
* ว็อนจง
* จินจง
* จังโจ
* มุนโจ

 |
| กษัตริย์อี | 
* ซุนจง
* อึยมิน

 |
| 
ดูเพิ่ม
โชซ็อนโบราณ
พูยอ
โคกูรยอ
แพ็กเจ
ชิลลา
พัลแฮ
โครยอ
โชซ็อน
จักรวรรดิเกาหลี
 |
Chronograph wristwatch, worn by astronauts

**โอเมกา สปีดมาสเตอร์** (อังกฤษ: Omega Speedmaster) เป็นชื่อสายการผลิตนาฬิกาจับเวลายี่ห้อโอเมกา สปีดมาสเตอร์ ประกอบด้วยรุ่นย่อยต่าง ๆ และรุ่นจำกัดจำนวนหลายรูปแบบ มีทั้งใช้กลไกแบบออโตเมติกและระบบไขลาน สปีดมาสเตอร์เปิดตัวในปี ค.ศ. 1957 และมีชื่อเสียงมาจากการที่มันได้รับเลือกจากองค์การนาซาให้นำไปใช้ในโครงการอะพอลโล โอเมก้า สปีดมาสเตอร์เป็นนาฬิกาข้อมือเรือนแรกที่ใส่บนดวงจันทร์ เมื่อบัซ อัลดรินสวมใส่สปีดมาสเตอร์ 145.012 เข้ากับโอเมก้า 321 กาลิเบอร์ เมื่อวันที่ 20 กรกฎาคม ค.ศ. 1969 (นีล อาร์มสตรองทิ้งนาฬิกาสปีดมาสเตอร์ของเข้าไว้ในยานสำรวจดวงจันทร์ อีเกิล ระหว่างการเดินบนดวงจันทร์)

### ประวัติความเป็นมา

ในช่วงที่โครงการเจมินี่ขององค์การนาซ่ากำลังดำเนินการอยู่นั้น เป็นช่วงเวลาที่ยังไม่มีนาฬิกาเรือนใดที่ผ่านการรับรองว่าสามารถส่วมใส่ขณะท่องอวกาศได้ จึงมีการเสนอให้บริษัทผู้ผลิตนาฬิกายี่ห้อต่างๆ ส่งนาฬิกาที่ออกแบบสำหรับการท่องอวกาศเพื่อทำการทดสอบประสิทธิภาพ นอกจากนั้นแล้ว นาซ่ายังได้ส่งวิศวกรระบบสองคนไปหาซื้อนาฬิกาที่มีขายอยู่ตามปกติ โดยมองหารุ่นที่น่าจะสามารถนำไปใส่บนอวกาศได้ เพื่อนำมาทำการทดสอบ โดยเลือกนาฬิกาจับเวลาที่ใช้ระบบไขลานด้วยตนเอง

มีนาฬิกาทั้งหมดหกยี่ห้อที่ถูกซื้อและนำไปทดสอบที่นาซ่า สปีดมาสเตอร์ ผ่านการทดสอบมากมาย ไม่ว่าจะเป็นอุณหภูมิที่สูง ภาวะสุญญากาศ ความชื้น การกัดกร่อน การกระแทก ความเร่ง แรงดัน การสั่นสะเทือนและเสียง การทดสอบเสร็จสิ้นในวันที่ 1 มีนาคม ปี 1965 มีนาฬิกาสามยี่ห้อที่ผ่านการทดสอบอันหฤโหดมาได้ แต่มีเพียง สปีดมาสเตอร์ เท่านั้นที่ผ่านการทดสอบมาได้โดยแทบไม่มีความคลาดเคลื่อนเลย

โอเมก้า สปีดมาสเตอร์ ได้รับการรับรองอย่างเป็นทางการจากองค์การนาซ่าให้เป็นนาฬิกาสำหรับการปฏิบัติภารกิจบนอวกาศ และถูกนำไปใช้ขณะปฏิบัติภารกิจในอวกาศหลายๆครั้ง
นักมวยไทย

**เลิศศิลา มวยไทย ไอยาริน** (22 ตุลาคม พ.ศ. 2524 – ) เป็นนักมวยไทยชาวไทย เขาเป็นแชมป์โลกมวยไทยหลายสมัย (จากสภามวยไทยโลก, สภามวยโลก, อู่หลินเฟิง, สหพันธ์มวยไทยอาชีพโลก, ดับเบิลยูซีเคมวยไทย) และแชมป์สนามมวยราชดำเนินสามสมัยในสามรุ่นน้ำหนัก นอกจากนี้ เขายังเป็นแชมป์โลกคิกบอกซิง

ประวัติ
-------

เขาเริ่มฝึกมวยไทยครั้งแรกเมื่ออายุ 7 ขวบภายใต้การดูแลของบิดา และขึ้นชกครั้งแรกในปีเดียวกันนั้น เลิศศิลาย้ายไปกรุงเทพเมื่ออายุ 12 ปี เพื่อประกอบอาชีพมวยไทยอาชีพ โดยฝึกที่จ๊อกกี้ยิมซึ่งสร้างนักสู้ระดับตำนานมากมาย เช่น แสนชัย, สมรักษ์ คำสิงห์, ศิลปะไทย และโรเล็กซ์ แก่นนรสิงห์ โดยเลิศศิลาได้ลงแข่งมาแล้วนับครั้งไม่ถ้วนที่สนามมวยเวทีลุมพินีและสนามมวยราชดำเนินที่มีชื่อเสียง กระทั่งคว้าแชมป์โลกมวยไทยราชดำเนินอันทรงเกียรติในรุ่นน้ำหนักที่แตกต่างกันสามรุ่น ครั้นใน พ.ศ. 2558 เลิศศิลาได้ย้ายไปฝึกซ้อมที่ภูเก็ตท็อปทีม

นอกจากการต่อสู้แล้ว เลิศศิลายังชอบเล่นฟุตบอล, ฟังเพลง และร้องคาราโอเกะ

อ้างอิง
-------

1. ↑  "Lerdsila PhuketTopTeam". *onefc.com*. สืบค้นเมื่อ 25 September 2020.
2. ↑  "Interview of Lerdsila". *siamfightmag.com*. คลังข้อมูลเก่าเก็บจากแหล่งเดิมเมื่อ 2019-01-20. สืบค้นเมื่อ 25 September 2020.
3. ↑  Blaine Henry (May 20, 2021). "Lerdsila: The Essence of Muay Thai". Fight-Library.com.
**เอราวัณ การ์นิเยร์** (ฝรั่งเศส: *Erawan Garnier*, เกิด 5 มกราคม 2549) เป็นนักฟุตบอลที่เล่นตำแหน่งปีกหรือแบ็คขวาให้กับลียอแน เบ เขาเกิดในประเทศฝรั่งเศส และเป็นตัวแทนของประเทศไทยในระดับเยาวชน

ระดับสโมสร
----------

การ์นิเยร์เกิดที่เมืองเอคัลลี มีพ่อเป็นชาวฝรั่งเศสและแม่เป็นชาวไทย เขาเริ่มต้นอาชีพนักฟุตบอลเยาวชนโดยเล่นให้กับทีมท้องถิ่นชื่อซาวิญี ในปี 2562 เขาย้ายไปร่วมทีมเยาวชนของลียง ส่วนสูง 180 เซนติเมตร มีทักษะโดดเก่นเรื่องการเลี้ยงบอล และสามารถเล่นไได้หลายตำแหน่ง ปัจจุบันสังกัด Olympique Lyon U19 "เอราวัณ การ์นิเย่ร์ เปิดประวัติ ลูกครึ่งไทย - ฝรั่งเศส จาก โอลิมปิก ลียง". *springnews*. 14 March 2024.</ref></ref>

หลังจากทำผลงานได้ดีกับลียงรุ่นอายุไม่เกิน 19 ปี การ์นิเยร์ก็ได้เลื่อนชั้นสู่ทีมสำรองของลียงในเดือนมกราคม 2567 โดยลงเล่นในแชมเปียนแนตเนชันแนล 3

ระดับทีมชาติ
------------

ในเดือนมีนาคม 2567 การ์นิเยร์ถูกเรียกตัวไปแคมป์ทีมชาติไทยรุ่นอายุไม่เกิน 23 ปี ที่บุรีรัมย์

ในเดือนเมษายน 2567 การ์นิเยร์ได้รับเลือกให้ติดทีมชาติไทยรุ่นอายุไม่เกิน 23 ปีในการแข่งขันเอเชียนคัพ รุ่นอายุไม่เกิน 23 ปี 2024 โดยเป็นสมาชิกที่อายุน้อยที่สุดของทีม ในการแข่งขันรอบแบ่งกลุ่มนัดแรกกับอิรัก เขาแอสซิสต์ประตูแรกให้ทีมชาติไทย โดยมีส่วนช่วยให้ทีมชนะ 2–0

สไตล์การเล่น
------------

การ์นิเยร์เล่นเป็นแบ็กซ้ายหรือแบ็กขวาในทีมเยาวชนของลียง เนื่องจากเขาสามารถเล่นได้ทั้งสองฝั่งเนื่องจากความสามารถในการใช้เท้าทั้งสองข้าง กับทีมสำรองของลียง เพื่อใช้ความสามารถในการเลี้ยงบอลและการจ่ายบอลที่ดีของเขา โค้ชจึงให้เขาเล่นในตำแหน่งปีก

อ้างอิง
-------

1. 1 2 3  "OL Académie : Erawan Garnier sélectionné avec les U20 thaïlandais" (ภาษาฝรั่งเศส). Olympique et Lyonnais. 13 March 2024.
2. 1 2  "พาไปรู้จัก 'เอราวัณ การ์นิเย่' แข้งดาวรุ่งลียง สู่ทัพทีมชาติไทย". Komchadluek. 4 April 2024.
3. 1 2  "เอราวัณ การ์นิเยร์ : ริมเส้นจอมทะลวงแห่งลียง สู่การติดทีมชาติไทย U20". คิดไซด์โค้ง. 7 March 2024.
4. ↑  "โค้ชหระเฉลยวิธีแก้ "เอราวัณ" แข้ง "ไทย U23" ใช้ทรานสเลทสัมภาษณ์ ก่อนลุย ยู-23 เอเชีย (คลิป)". ไทยรัฐ. 9 April 2024.
5. ↑  "เขาเป็นใครหนอ? ทำความรู้จัก เอราวัณ การ์นิเยร์ ปีกอาวุธลับช้างศึกยู23... อ่านข่าวต้นฉบับได้ที่". มติชน. 17 April 2024.
6. ↑  "แค่ชื่อก็ 'ช้าง' แล้ว! "เอราวัณ" ดีกรีแข้ง "ลียง" แข้งตัวเทพ "ช้างศึก U-23"". Ballthai. 15 April 2024.
**เชลซี เอลิซาเบธ แมนนิง** (เกิด **แบรดลีย์ เอ็ดเวิร์ด แมนนิง**, 17 ธันวาคม พ.ศ. 2530) เป็นนักกิจกรรมและผู้แจ้งเบาะแสชาวอเมริกัน เธอเป็นอดีตทหารแห่งกองทัพบกสหรัฐอเมริกาผู้ถูกจับกุมในเดือนพฤษภาคม พ.ศ. 2553 ในประเทศอิรัก หลังถูกสงสัยว่าส่งต่อข้อมูลลับให้แก่เว็บไซต์วิกิลีกส์ เขาถูกตั้งหลายข้อหา ซึ่งรวมถึงการส่งต่อสารสนเทศความมั่นคงของชาติให้แก่แหล่งที่ไม่ได้รับมอบอำนาจและช่วยเหลือข้าศึก ซึ่งเป็นความผิดที่มีโทษถึงประหารชีวิต แม้อัยการกล่าวว่า พวกเขาไม่มุ่งโทษประหารชีวิต เขาถูกนำตัวขึ้นศาลในเดือนกุมภาพันธ์ พ.ศ. 2555 ที่ฟอร์ทมีด รัฐแมรีแลนด์ ที่ซึ่งเขาปฏิเสธจะเข้าให้การแก้ฟ้อง การพิจารณามีขึ้นในเดือนสิงหาคม พ.ศ. 2556 เขาถูกพิพากษาให้จำคุกเป็นเวลา 35 ปี และสามารถขออภัยโทษได้ภายหลังถูกจำคุกไปแล้วแปดปี และถูกถอดยศและริบเกียรติทั้งหมดในกองทัพบกสหรัฐ แมนนิงเป็นผู้หญิงข้ามเพศที่กล่าวในปี พ.ศ. 2556 ว่าเธอมีอัตลักษณ์ทางเพศเป็น ผู้หญิง มาตั้งแคเด็ด และต้องการเป็นที่รู้จักในชื่อ เชลซี แมนนิ่ง

อ้างอิง
-------

1. ↑  Nicks, September 23, 2010.

	* For the initial charges, see "Soldier faces criminal charges", United States Division—Center, Media Release, July 6, 2010.
	* Also see "Charge sheet", *Cryptome*. Retrieved December 26, 2010; and "Charge sheet", *The Washington Post*.
	* For the additional charges, see Miklaszewski, Jim and Kube, Courtney. "Manning faces new charges, possible death penalty", MSNBC, March 2, 2011.
**แรดดำตะวันตก** หรือ **แรดดำแอฟริกันตะวันตก** (ชื่อวิทยาศาสตร์: *Diceros bicornis longipes*) เป็นสปีชีส์ย่อยหายากของแรดดำ การสำรวจล่าสุดไม่พบแม้แต่เพียงตัวเดียว และใน ค.ศ. 2011 มันถูกประกาศว่าสูญพันธุ์โดย IUCN ครั้งหนึ่งมันเคยอาศัยอยู่กระจัดกระจายในทุ่งหญ้าสะวันนาแห่งแอฟริกากลางตะวันตก แต่ถูกบุกรุกล่า

รายละเอียด
----------

แรดดำตะวันตกลำตัวยาว 3-3.8 เมตร สูง 1.4-1.7 เมตร น้ำหนัก 800-1,300 กิโลกรัม มีสองเขา เขาแรกวัดความยาวได้ 0.5-1.3 เมตร และเขาที่สองวัดได้ 2-55 เซนติเมตร

ประชากรและการลดจำนวน
--------------------

แรดดำตะวันตกถูกล่าอย่างหนักในช่วงต้นคริสต์ศตวรรษที่ 20 แต่ประชากรเพิ่มขึ้นในคริสต์ทศวรรษ 1930 หลังมีมาตรการอนุรักษ์ออกมา แต่ด้วยความพยายามคุ้มครองได้ลดลงเป็นเวลาหลายปี ทำให้ประชากรแรดดำตะวันตกลดลง จนถึง ค.ศ. 1980 ประชากรลดลงเหลือเพียงหลักร้อย การบุกรุกล่าสัตว์ดำเนินต่อไปและจนถึง ค.ศ. 2000 มีการประเมินว่ามีแรดดำตะวันตกหลงเหลืออยู่เพียง 10 ตัว ต้น ค.ศ. 2006 การสำรวจอย่างเข้มข้นทางแคเมอรูนเหนือ ซึ่งเป็นแหล่งที่อยู่อาศัยสุดท้ายที่ยังเหลืออยู่ของแรดดังกล่าว ไม่พบแม้แต่ตัวเดียว แต่ความพยายามค้นหาตัวที่ยังหลงเหลืออยู่ดำเนินต่อไป ไม่มีแรดดำตะวันตกที่ทราบกันว่ามีการเลี้ยงไว้ ในเดือนพฤศจิกายน ค.ศ. 2011 สปีชีส์ย่อยดังกล่าวถูกประกาศว่าสูญพันธุ์โดยสหภาพนานาชาติเพื่อการอนุรักษ์ธรรมชาติและทรัพยากรธรรมชาติ

อ้างอิง
-------

1. 1 2 3  "*Diceros bicornis* ssp. *longipes*". *IUCN Red List of Threatened Species. Version 2011.2*. 2011. สืบค้นเมื่อ November 10, 2011.
2. ↑  Boettcher, Daniel. "BBC News - Western black rhino declared extinct". Bbc.co.uk. สืบค้นเมื่อ 2011-11-10.
3. ↑  Times Online (2006). *West African black rhino 'is extinct'.* Retrieved 13 May, 2010.

แหล่งข้อมูลอื่น
---------------

* ข้อมูลที่เกี่ยวข้องกับ *Diceros bicornis longipes* ที่วิกิสปีชีส์
**เล่ห์รักบัลลังก์เลือด** (จีน: 秦时丽人明月心 อังกฤษ: The King's Woman) หรือชื่อเดิมว่า **ตำนานลี่จี** เป็นละครโทรทัศน์ที่สร้างขึ้นในปี ค.ศ. 2017 นำแสดงโดย ดิลราบา ดิลมูรัต, จาง ปินปิน, หลี่ ไท่, หลิว ช่าง, จาง เสฺวียน ออกอากาศทางช่อง Zhejiang TV ในประเทศจีน และออกอากาศทางช่อง 9 เอ็มคอตเอชดี ใน ประเทศไทย โดยออกอากาศต่อจากละครเรื่อง ฉู่เฉียว จอมใจจารชน

เนื้อเรื่อง
-----------

ละครโทรทัศน์เรื่องนี้กล่าวถึงเรื่องราวของ "**กงซุนลี่**" หลานสาวของแม่ทัพ**กงซุนอวี่**แห่งรัฐเว่ย เธอได้ฝึกฝนวิทยายุทธกับท่านปู่ของเธอตั้งแต่สมัยเด็ก และศิษย์พี่อีกสองคนคือ"**หานเซิน**"และ "**จิงเค่อ**" และได้มีโอกาสช่วยชีวิต "**อิ๋งเจิ้ง**" ไว้ ทำให้ อิ๋งเจิ้งหลงรักกงซุนลี่ตั้งแต่แรกพบ และเฝ้าคิดถึงนางมาตลอด แต่ความสัมพันธ์ระหว่างระหว่างกงซุนลี่ และจิงเค่อก็ได้พัฒนามากลายเป็นความรักเช่นกัน

ในช่วงสงครามระหว่างเจ็ดรัฐ จิงเคอพยายามปกป้องกงซุนลี่ จนได้รับพิษจนบาดเจ็บสาหัส อิ๋งเจิ้งต้าหวางแห่งรัฐฉิน (ภายหลังสถาปนาตนเองเป็น**จิ๋นซีฮ่องเต้**) ที่หลงรักกงซุนลี่มาตลอดได้กลับมาพบนางอีกครั้ง พระองค์เสนอยารักษาจิงเคอ เพื่อแลกเปลี่ยนกับการที่กงซุนลี่จะต้องเข้าวังแต่งงานกับพระองค์เอง เพื่อให้ได้ยามาช่วยชีวิตจิงเคอ ประกอบกงซุนลี่ไม่มีทางเลือกอื่น นางจึงต้องยอมรับข้อเสนอของอิ๋งเจิ้ง

แต่หลังจากเข้าวัง กงซุนลี่กลับพบว่านางได้ตั้งท้องลูกของจิงเค่อ อิ๋งเจิ้งตัดสินใจที่จะปกปิดความจริง เพื่อปกป้องกงซุนลี่ พระองค์จึงประกาศว่านางได้ตั้งท้องลูกของพระองค์เอง ทำให้กงซุนลี่รู้สึกประทับใจ และตกหลุมรักอิ๋งเจิ้งโดยไม่รู้ตัว 
แม้จะได้รับความรักจากอิ๋งเจิ้งอย่างท่วมท้น แต่กงซุนลี่ก็ยังต้องดิ้นรนต่อสู้ท่ามกลางการแก่งแย่งชิงดีชิงเด่นของเหล่าสนม และขุนนางในราชสำนัก อีกทั้งยังต้องรับมือกับการแฝงตัวเข้ามาของจิงเคอ ที่ได้รับภารกิจให้มาลอบสังหาร**จิ๋นซีฮ่องเต้**

นักแสดง
-------

### นักแสดงหลัก

* ดิลราบา ดิลมูรัต รับบท กงซุนลี่
* จาง ปินปิน รับบท อิ๋งเจิ้ง
* หลี่ ไท่ รับบท หารเซิน
* หลิว ช่าง รับบท จิงเค่อ
* จาง เสฺวียน รับบท เก่อหลัน

### นักแสดงสมทบ

#### ราชวงศ์ฉิน

* หลี่ เฉียง รับบท หลี่ปู้เว่ย
* เฉิน อี้ซา รับบท พระพันปีจ้าว
* หยาง ถง รับบท หลี่จ้ง
* ซู่ โหย่วเจิน รับบท เจ้า เจิ้งเจียว
* เหยิน เสว่ฉิว รับบท พระพันปีหัวหยาง
* หวัง ทิง รับบท แม่นางจู
* ฉู่ อี้หนง รับบท แม่นางหมิน
* จาง กู่ รับบท จ้าวเกา
* เจ้า ถิงเหลียง รับบท หลี่ ซือ
* หลิว เห่าเจิน รับบท เล่า ไอ่
* โจว เสี่ยวเผิง รับบท ซื่หม่า กง
* หยวน เหอ รับบท เหยา กู่
* เจิ้ง ต้าฉุน รับบท จี้ เฟิงเจี้ยน
* จู่ เหอ รับบท หมาง เปียนหลิน
* หลี่ จุนหลิง รับบท หวง หัวฉวน
* หยวน ซื่อเหว่ย รับบท รุ่ย จื่อหาน
* หวง เฉียน รับบท เหมิง อู่
* เหมิง อู่ลี่ รับบท จิง เหลียงเหริน

#### ราชวงศ์เหยิน

* ไป๋ อี้เฉียง รับบท รัชทายาทตัน
* เหยา คัน รับบท เถียนกวง
* เจียง อี้ รับบท เกา เจี้ยนหลี่

#### อื่นๆ

* หวัง ถงหุย รับบท เกอ เนี่ย
* หยาง เช่อ รับบท กงซุน อวี่
* ซุน กัน รับบท รัชทายาทเจี๋ย
* หลิน เจี้ยนตง รับบท เต้า อี่
* จิน โหยวหมิง รับบท เซี่ยโหว หยาง

อ้างอิง
-------

1. ↑  "《丽姬传》横店开机 迪丽热巴张彬彬集结亮相". *NetEase*. 2016-12-09.
2. ↑  "《丽姬传》杀青 迪丽热巴戎装告别张彬彬魔性尬舞". *Sina*. 2017-03-20.
3. ↑  "《秦时丽人明月心》定档 迪丽热巴张彬彬身份解锁". *Sina*.

แหล่งข้อมูลอื่น
---------------

* *เล่ห์รัก บัลลังก์เลือด* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ
**วัดนายโรง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอรุณอมรินทร์ เขตบางกอกน้อย กรุงเทพมหานคร

ประวัติ
-------

วัดนายโรงสร้างขึ้นเมื่อราว พ.ศ. 2403 ในสมัยพระบาทสมเด็จพระจอมเกล้าเจ้าอยู่หัว สร้างโดยท่านเจ้ากรับซึ่งเป็นเจ้าของโรงละครนอกที่มีชื่อเสียงในอดีต ท่านนำเงินมาซื้อที่แล้วสร้างวัดประจำตระกูล ตั้งชื่อว่า "วัดนายโรง" หมายถึง วัดที่ก่อสร้างขึ้นโดยเจ้าของโรงละคร บ้างก็เรียกว่า **วัดเจ้ากรับ** หรือ **วัดละครเจ้ากรับ**

รูปเหมือนท่านเจ้ากรับ
พระบาทสมเด็จพระจอมเกล้าเจ้าอยู่หัวได้ทรงพระกรุณาโปรดเกล้าฯ พระราชทานชื่อวัดนายโรงใหม่ว่า **วัดสัมมัชชผล** แต่ประชาชนในท้องถิ่นมักจะเรียกว่า **วัดนอก** เรียกคู่กันกับวัดใน (วัดบางบำหรุ) ซึ่งอยู่ใกล้กัน หรือบางทีก็เรียกว่า **วัดปากคลอง** เพราะตั้งอยู่ตรงปากคลองบางบําหรุ

อาคารเสนาสนะ
------------

พระพุทธเจดีย์สารีริกธาตุ
อุโบสถและวิหารมีรูปแบบสถาปัตยกรรมสมัยกรุงรัตนโกสินทร์ตอนต้น ภายในอุโบสถมีภาพจิตรกรรมฝาผนังวาดโดยช่างฝีมือชั้นครู เป็นเรื่องราวเกี่ยวกับพุทธประวัติชุดทศชาติชาดก เหนือกรอบหน้าต่างอุโบสถ ช่างปั้น ปั้นเป็นชฎาพระ ส่วนวิหารมีงานปั้นเป็นกระบังหน้าและหูกระต่ายขี้รัก เครื่องสวมหัวของเสนาผู้ใหญ่ฝ่ายไทย อันเป็นเครื่องสวมหัวของตัวละครนอก กรมศิลปากรได้ขึ้นทะเบียนอุโบสถเป็นโบราณสถานแห่งชาติเมื่อปี พ.ศ. 2520 พระประธานในอุโบสถมีนามว่า *พระพุทธสัพพัญญู* เป็นพระพุทธรูปสมัยพระบาทสมเด็จพระจอมเกล้าเจ้าอยู่หัว ในวิหารประดิษฐานพระพุทธรูปปางสีหไสยาสน์ที่เก่าแก่ มีนามว่า *พระพุทธไสยาสน์*

* พระพุทธสัพพัญญู พระประธานในอุโบสถพระพุทธสัพพัญญู พระประธานในอุโบสถ
* กรอบหน้าต่างอุโบสถรูปชฎาพระกรอบหน้าต่างอุโบสถรูปชฎาพระ
* กรอบหน้าต่างวิหารรูปกระบังหน้าและหูกระต่ายขี้รักกรอบหน้าต่างวิหารรูปกระบังหน้าและหูกระต่ายขี้รัก

พระพุทธเจดีย์สารีริกธาตุเป็นมณฑปประดิษฐานพระบรมสารีริกธาตุที่วัดได้รับมอบถวายจากวัดไทยทีปฑุตมาราม นครโคลัมโบ ประเทศศรีลังกา เมื่อปี พ.ศ. 2440

* พระบรมสารีริกธาตุพระบรมสารีริกธาตุ

วัดมีมณฑปหลวงปู่รอด เป็นที่ตั้งรูปเหมือนหลวงปู่รอด หีบทองทึบ และอัฐิของหลวงปู่รอด และรูปเหมือนพระครูปริยัติวิมล อดีตเจ้าอาวาส มีเรือนท่านเจ้ากรับ เป็นที่ตั้งรูปเหมือนท่านเจ้ากรับผู้ก่อตั้งวัดนายโรง

รายนามเจ้าอาวาส
---------------

* หลวงปู่รอด
* พระอาจารย์หมาด
* พระอาจารย์ตั้ง (รักษาการเจ้าอาวาส)
* พระอาจารย์ทิน (รักษาการเจ้าอาวาส)
* พระอาจารย์อยู่ (รักษาการเจ้าอาวาส)
* พระอธิการปาน อุตฺตโม นธ.เอก. ปธ.๓
* พระอาจารย์แนบ สิริจนฺโท
* พระคำนวณ ปคุโณ (รักษาการเจ้าอาวาสครั้งที่ 1 พ.ศ. 2500)
* พระมหาสมใจ สมจิตโต นธ.เอก. ปธ.๔
* พระครูปริยัติวิมล (คำนวณ ปคุโณ) นธ.เอก.ปธ.๕
* พระครูรัตนโสภณ (สุรัฐ สิริปุญโญ นธ.เอก. พธ.บ.(สังคมวิทยา), M.A.(sociology). Ph.D.(sociology)

อ้างอิง
-------

1. ↑  "วัดนายโรงวัดแห่งตำนาน'เบี้ยแก้หลวงปู่รอด' : ท่องแดธรรม เรื่องและภาพโดยไตรเทพ ไกรงู". *คมชัดลึก*. 7 ธันวาคม 2555.
2. ↑  จิตรกรรมฝาผนังธนบุรี. กรุงเทพฯ : สมาคมอนุรักษ์ศิลปกรรมและสิ่งแวดล้อม การไฟฟ้าฝ่ายผลิตแห่งประเทศไทย, 2523.

วิกิมีเดียคอมมอนส์มีสื่อที่เกี่ยวข้องกับ **วัดนายโรง**
**ความบอดการเห็นเป็น 3 มิติ** หรือ **ความไม่เห็นเป็น 3 มิติ** (อังกฤษ: Stereoblindness, stereo blindness) เป็นความไม่สามารถเห็นเป็น 3 มิติ ทำให้ไม่สามารถรู้ความใกล้ไกลด้วยตาทั้งสองผ่านการรวมและเปรียบเทียบภาพจากตาทั้งคู่โดยสมอง
บุคคลที่สามารถใช้ตาเพียงข้างเดียวจะมีภาวะนี้แน่นอน
แต่ก็อาจเกิดเมื่อตาไม่สามารถทำงานร่วมกันได้อย่างสมควร

ผู้ที่ไม่เห็นเป็น 3 มิติแต่มีตาดีทั้งสองข้างก็ยังใช้การเห็นเป็นภาพเดียวด้วยสองตาได้ในระดับหนึ่ง แม้จะน้อยกว่าคนปกติ
งานศึกษาหนึ่งได้แสดงว่า เมื่อให้ตัดสินทิศทางการหมุนของรูปทรงกระบอกโปร่งใสแบบเสมือน
ผู้ที่ไม่เห็นเป็น 3 มิติจะทำด้วยสองตาได้ดีกว่าใช้ตาข้างที่ถนัด และปรากฏว่า ตัดสินทิศทางของรูปที่หมุนในตาแต่ละข้างต่างหาก ๆ แล้วรวมการตัดสิน ไม่ได้อาศัยความต่างของรูปที่เห็นโดยตาสองข้าง (ที่คนปกติจะใช้) นอกจากนั้น สิ่งเร้าแบบเคลื่อนไหวที่เห็นด้วยสองตา ดูจะมีอิทธิพลต่อความรู้สึกว่าตัวเองเคลื่อนไหวของบุคคล อีกอย่างหนึ่ง ในบางกรณี ตาแต่ละข้างจะมีบทบาทในการมองเห็นรอบนอก (peripheral vision) ในแต่ละข้างของขอบเขตภาพ

กรณีดัง
-------

มีผู้เสนอว่า จิตรกรคนดังชาวดัตช์แร็มบรันต์อาจไม่เห็นเป็น 3 มิติ ซึ่งช่วยเขาให้แสดงภาพ 3 มิติโดยวาดเป็น 2 มิติได้ดี
นักวิทยาศาสตร์ได้เสนอว่า ดูเหมือนจะมีจิตรกรที่ไม่เห็นเป็น 3 มิติมากเมื่อเทียบกับคนที่มองเห็นภาพ 3 มิติได้ชัด

ในปี พ.ศ. 2555 มีรายงานว่า คนไข้ฟื้นสภาพจากภาวะไม่เห็นเป็น 3 มิติโดยดูภาพยนตร์ 3 มิติ

ดูเพิ่ม
-------

* ตามัว
* การเห็นเป็น 3 มิติ
* Stereopsis recovery
* "Stereo" Sue Barry

เชิงอรรถและอ้างอิง
------------------

1. ↑  Christa M. van Mierlo; Eli Brenner; Jeroen B.J. Smeets (2011). "Better performance with two eyes than with one in stereo-blind subjects' judgments of motion in depth". *Vision Research*. **51** (11): 1249–1253. doi:10.1016/j.visres.2011.03.015. PMID 21458479. S2CID 615787.
2. ↑  Jeremy M. Wolfe; Richard Held (March 1980). "Cyclopean stimulation can influence sensations of self-motion in normal and stereoblind subjects". *Perception & Psychophysics*. **28** (2): 139–142. doi:10.3758/bf03204339. PMID 7432987.
3. ↑  Marmor M. F. Shaikh S. Livingstone M. S. Conway B. R. Livingstone MS, Conway BR (September 2004). "Was Rembrandt stereoblind?". *N. Engl. J. Med*. **351** (12): 1264–5. doi:10.1056/NEJM200409163511224. PMC 2634283. PMID 15371590. คลังข้อมูลเก่าเก็บจากแหล่งเดิมเมื่อ 2004-09-17. สืบค้นเมื่อ 2017-12-27.
4. ↑  "Rembrandt (van Rijn)".
5. ↑  "A defect that may lead to a masterpiece". *New York Times*. 2011-06-13.
6. ↑  Peck, Morgen (2012-07-19). "How a movie changed one man's vision forever". *BBC News*. สืบค้นเมื่อ July 20, 2012.

No.4 is linked to a pill sale site.
Please correct to

แหล่งข้อมูลอื่น
---------------

* Barry, Susan (2009). *Fixing My Gaze: A Scientist's Journey Into Seeing in Three Dimensions*. New York: Basic Books. ISBN 0-465-00913-1.
* Richards, W (1970). "Stereopsis and stereoblindness". *Exp Brain Res*. **10** (4): 380–8. doi:10.1007/BF02324765. PMID 5422472.
**หลักการแบ่งแยก** (อังกฤษ: principle of distinction) เป็นหลักการภายใต้กฎหมายมนุษยธรรมระหว่างประเทศ ที่ว่าในการกระทำการขัดกันทางอาวุธ ผู้ก่อการโจมตีจะต้องพยายามแบ่งแยกพลรบและผู้มิใช่พลรบให้ได้ และห้ามกระทำการกราดโจมตี เพื่อป้องกันมิให้ผู้มิใช่พลรบรวมถึงพลเรือน (กล่าวคือเป็นบุคคลที่ได้รับความคุ้มครองตามกฎหมาย) ตกเป็นเป้าหมายแห่งการโจมตีทางทหาร ซึ่งจะถือเป็นอาญชกรรมสงคราม

หลักการแบ่งแยกไม่เพียงใช้แต่กับบุคคลเท่านั้น แต่ยังใช้กับทรัพย์สิ่งของ ผู้ก่อการโจมตีจะต้องแบ่งแยกทรัพย์สิ่งของทางทหารและทรัพย์สิ่งของทางพลเรือนให้ได้ ซึ่งกฎหมายมนุษยธรรมระหว่างประเทศเคยนิยามไว้ว่า ทรัพย์สิ่งของทางพลเรือนหมายถึงทรัพย์สิ่งของทั้งสิ้นทั้งปวงที่มิใช่ทรัพย์สิ่งของทางทหาร และห้ามโจมตีต่อทรัพย์สิ่งของพลเรือน *"การโจมตีจะต้องจำกัดอย่างเคร่งครัดเพียงต่อเป้าหมายทางการทหาร ในกรณีที่เกี่ยวกับทรัพย์สิ่งของนั้น เป้าหมายทางการทหารจะจำกัดเฉพาะทรัพย์สิ่งของซึ่งโดยลักษณะ สถานที่ตั้ง วัตถุประสงค์ หรือการใช้ จะช่วยก่อให้เกิดประสิทธิผลในการปฏิบัติการทางทหารและการทำลาย"* ข้อความดังกล่าวหมายความว่า โครงสร้างพื้นฐานของพลเรือนและสิ่งก่อสร้างของเอกชน (เช่น โรงไฟฟ้า โรงประปา) จะต้องไม่ตกเป็นเป้าหมายแห่งการโจมตีเช่นกัน

อย่างไรก็ตาม มีข้อสังเกตุว่าทหารและพลเรือนมีการใช้งานโครงสร้างพื้นฐานบางอย่างร่วมกันอย่างแบ่งแยกมิได้ เช่นสายเคเบิลใต้ทะเลใต้ทะเล ในกรณีเช่นนี้ ผู้วางแผนโจมตีต้องพิจารณาว่าเข้าข่ายสองข้อหรือไม่ (1) โครงสร้างพื้นฐานดังกล่าวของข้าศึก ช่วยให้เกิดประสิทธิผลในการปฏิบัติการทางทหารอย่างมีนัยสำคัญหรือไม่ (2) การทำลาย เข้ายึดโครงสร้างพื้นฐานดังกล่าวของข้าศึก จะต้องสร้างความได้เปรียบทางทหารอย่างชัดเจน ซึ่งในกรณีของสายเคเบิลอินเตอร์เน็ตใต้ทะเล ยังเป็นที่กังขากันว่าการทำลายสายเคเบิลใต้ทะเลจะช่วยสร้างความได้เปรียบทางทหารอย่างชัดเจนหรือไม่ เพราะสุดท้าย การส่งผ่านเดต้าก็จะหาช่องทางอื่นไปถึงปลายทางอยู่ดี

อ้างอิง
-------

1. ↑  พิธีสารเพิ่มเติมฉบับที่หนึ่ง (1977), ข้อ 52(1); ICRC, *Study on Customary International Humanitarian Law*, 2005, Rule 9.
2. ↑  พิธีสารเพิ่มเติมฉบับที่หนึ่ง (1977), ข้อ 52(2); ICRC, *Study on Customary International Humanitarian Law*, 2005, Rule 8.
3. ↑  ICRC, *International humanitarian law and the challenges of contemporary armed conflicts*, 2015.
**กองเรือที่ 2** (ญี่ปุ่น: 第二艦隊) เป็นกองเรือของกองทัพเรือจักรวรรดิญี่ปุ่น (IJN) ที่ได้รับการสร้างขึ้นในฐานะกองกำลังจู่โจมเคลื่อนที่เพื่อตอบโต้การสู้รบกับประเทศรัสเซีย และเห็นได้ในทุกปฏิบัติการทางทหารของกองทัพเรือจักรวรรดิญี่ปุ่น จนกระทั่งสิ้นสุดสงครามโลกครั้งที่สอง

ประวัติ
-------

ได้รับการก่อตั้งขึ้นเมื่อวันที่ 27 ตุลาคม ค.ศ. 1903 ซึ่งกองเรือที่ 2 ได้รับการสร้างขึ้นโดยกองบัญชาการแห่งจักรวรรดิในฐานะกองกำลังจู่โจมเคลื่อนที่ของเรือลาดตระเวนและเรือพิฆาต เพื่อไล่ตามกองเรือลาดตระเวนฐานวลาดีวอสตอคของกองทัพเรือจักรวรรดิรัสเซีย ในขณะที่กองเรือญี่ปุ่นที่เหลือ (กองเรือที่ 1 กองทัพเรือจักรวรรดิญี่ปุ่น) ยังคงปิดล้อมพอร์ตอาร์เทอร์ ด้วยความหวังว่าจะล่อให้เรือประจัญบานของกองเรือแปซิฟิกรัสเซียเข้าสู่การเผชิญหน้าแนวเส้นประจัญบานแบบคลาสสิกในทะเลเปิด

จดหมายจากพลเรือโท อิจูอิน โกโร ถึงเรือเอก เอร์เนสโต บูร์ซาลยี แห่งราชนาวีอิตาลี โดยขอบคุณเขาสำหรับความเอื้อเฟื้อ ที่ขยายไปถึงกองเรือที่สอง แห่งกองทัพเรือจักรวรรดิญี่ปุ่น ซึ่งไปเยือนประเทศอิตาลีในปี ค.ศ. 1907
ในฐานะที่เป็นกองกำลังเคลื่อนที่หลักในกองทัพเรือจักรวรรดิญี่ปุ่น กองเรือที่ 2 ได้เข้าสู่ปฏิบัติการรบของกองทัพเรือจักรวรรดิญี่ปุ่นในอนาคตทั้งหมดมากขึ้น นับตั้งแต่ก่อตั้งจนกระทั่งกองทัพเรือจักรวรรดิญี่ปุ่นสลายตัวเมื่อสิ้นสุดสงครามโลกครั้งที่สอง

อ้างอิง
-------

### หนังสือ

* D'Albas, Andrieu (1965). *Death of a Navy: Japanese Naval Action in World War II*. Devin-Adair Pub. ISBN 0-8159-5302-X.
* Dull, Paul S. (1978). *A Battle History of the Imperial Japanese Navy, 1941-1945*. Naval Institute Press. ISBN 0-87021-097-1.
* Lacroix, Eric; Linton Wells (1997). *Japanese Cruisers of the Pacific War*. Naval Institute Press. ISBN 0-87021-311-3.

แหล่งข้อมูลอื่น
---------------

* Nishida, Hiroshi. "Imperial Japanese Navy". คลังข้อมูลเก่าเก็บจากแหล่งเดิมเมื่อ 30 มกราคม 2013. สืบค้นเมื่อ 25 สิงหาคม 2007.
* Wendel. "Axis History Database". สืบค้นเมื่อ 25 August 2007.

### หมายเหตุ
ระวังสับสนกับ พายัพ ปั้นเกตุ

**พายัพ ชินวัตร** (เกิด 19 กุมภาพันธ์ พ.ศ. 2500) เป็นผู้ดูแลภาคอีสานของพรรคเพื่อไทย อดีตสมาชิกสภาผู้แทนราษฎรจังหวัดเชียงใหม่ น้องชายคนเดียวของ พ.ต.ท.ดร.ทักษิณ ชินวัตร

ประวัติ
-------

นายพายัพ ชินวัตร เกิดเมื่อวันที่ 19 กุมภาพันธ์ พ.ศ. 2500 ที่จังหวัดเชียงใหม่ เป็นบุตรคนที่ 7 และเป็นบุตรชายคนที่ 3 ในจำนวน 10 คน ของนายเลิศ และยินดี ชินวัตร ซึ่งเป็นธิดาของเจ้าจันทร์ทิพย์ ระมิงค์วงศ์ (หลานตาของเจ้าไชยสงคราม สมพมิตร ณ เชียงใหม่ ซึ่งสืบเชื้อสายจากพระเจ้าช้างเผือกธรรมลังกา พระเจ้านครเชียงใหม่)  นายพายัพ สมรสกับ พอฤทัย ชินวัตร นักวิชาการประจำคณะกรรมาธิการกิจการเด็ก เยาวชน สตรี ผู้สูงอายุ ผู้พิการ กลุ่มชาติพันธุ์ และผู้มีความหลากหลายทางเพศ (นามสกุลเดิม จันทรพันธ์) มีบุตรชายสี่คน ชื่อ ฤภพ ชินวัตร, พิรุณ ชินวัตร, พอพงษ์ ชินวัตร, พีรพัฒน์ ชินวัตร

### การศึกษา

นายพายัพ จบชั้นมัธยมศึกษา จากโรงเรียนมงฟอร์ตวิทยาลัย ปริญญาตรี วิศวกรรมศาสตรบัณฑิต (อุตสาหการ) จากมหาวิทยาลัยเท็กซัส อาร์ลิงตัน สหรัฐอเมริกา ปริญญาโท วิศวกรรมศาสตรมหาบัณฑิต สาขาบริหารธุรกิจอุตสาหกรรม มหาวิทยาลัยเทคโนโลยีพระจอมเกล้าพระนครเหนือ และ หลักสูตรวิทยาลัยป้องกันราชอาณาจักร รุ่น 4414 (วปรอ. 4414)

ธุรกิจ
------

นายพายัพ เป็นผู้บริหาร บริษัท ชินวัตรไหมไทย จำกัด ดำรงตำแหน่งประธานบริษัท แต่ธุรกิจไม่ประสบความสำเร็จ มีปัญหาขาดทุน ตั้งแต่ปี พ.ศ. 2540-2544 เป็นเงินกว่า 600 ล้านบาท แต่หลังจากนั้น นายพายัพ กลับกลายเป็นนักลงทุน ที่ประสบความสำเร็จอย่างสูง ในตลาดหลักทรัพย์แห่งประเทศไทย ไม่ว่าจะลงทุนในหุ้นตัวไหน ราคาหุ้นตัวนั้นก็ขึ้นอย่างต่อเนื่อง  สร้างผลกำไรให้กับ สมาชิกพรรคไทยรักไทย ที่พากันซื้อหุ้นตามนายพายัพ เป็นอย่างมาก นอกจากนี้ นายพายัพยังสามารถขอเสนอลดหนี้บริษัทดังกล่าวจากสถาบันการเงิน เหลือเพียง ร้อยละ 5 จากยอดเงินกว่า 1,000 ล้านบาท แต่เจ้าหน้าที่ บสท.ไม่อนุมัติให้ตามที่นายพายัพเสนอ เพราะเกรงความผิดจากการสร้างความเสียหายแก่รัฐ

การอุปสมบท
----------

พายัพ ชินวัตร ได้อุปสมบทเป็นพระภิกษุเมื่อวันที่ 14 กุมภาพันธ์ พ.ศ. 2556 ที่วัดป่าพุทธคยา ประเทศอินเดีย โดยได้รับฉายาว่า "พระพายัพ เขมะคุโณ" ต่อมาในวันที่ 18 กุมภาพันธ์ของปีเดียวกัน ได้รับการแต่งตั้งจากสมเด็จพระธีรญาณมุนี (สมชาย วรชาโย) เจ้าอาวาสวัดเทพศิรินทราวาส ให้เป็นพระฐานานุกรมในตำแหน่ง "พระครูปลัดสัมพิพัฒน์ญาณจารย์" และเขาได้ลาสิกขาบทในวันที่ 11 มีนาคมของปีเดียวกัน

เครื่องราชอิสริยาภรณ์
---------------------

* 

* พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)

อ้างอิง
-------

1. ↑  สายโลหิตของเจ้านายฝ่ายเหนือที่เหลืออยู่
2. ↑  ที่ปรึกษา ผู้ชำนาญการ นักวิชาการและเลขานุการประจำคณะกรรมาธิการกิจการเด็ก เยาวชน สตรี ผู้สูงอายุ ผู้พิการ กลุ่มชาติพันธุ์ และผู้มีความหลากหลายทางเพศ
3. ↑  www.thairath.co.th/people/view/pol/3932
4. ↑
5. ↑
6. ↑  ตั้ง"พระพายัพ"เป็นพระครูปลัดหลังบวช
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๒ ตอนที่ ๒๑ ข หน้า ๒, ๓ ธันวาคม ๒๕๔๘

แหล่งข้อมูลอื่น
---------------


วิกิคำคมมีคำคมเกี่ยวกับ ***พายัพ ชินวัตร***

* ประวัติจากเว็บไซต์ Thaiswatch.com[*ลิงก์เสีย*]
* บทสัมภาษณ์ จากเนชั่น สุดสัปดาห์ เก็บถาวร 2007-03-12 ที่ เวย์แบ็กแมชชีน
* 
* เก็บถาวร 2007-09-28 ที่ เวย์แบ็กแมชชีน
* เก็บถาวร 2016-03-05 ที่ เวย์แบ็กแมชชีน
**ทองย้อย กลิ่นทอง** เป็นอดีตสมาชิกสภาผู้แทนราษฎรจังหวัดเชียงใหม่ 1 สมัย

ประวัติ
-------

ทองย้อย กลิ่นทอง เป็นบุตรของนายทองอยู่ กลิ่นทอง อดีตปลัดอำเภอเมืองแพร่ กับนางนิล กลิ่นทอง ครอบครัวมีภูมิลำเนาเดิมอยู่ที่จังหวัดสุโขทัย แต่นายทองย้อย เกิดที่จังหวัดแพร่ เมื่อครั้งบิดารับราชการในตำแหน่งปลัดอำเภอเมืองแพร่

ทองย้อย ได้เข้ารับการศึกษาที่โรงเรียนประจำมณฑลมหาราษฎร์ จังหวัดแพร่ ต่อมาเข้าเรียนต่อชั้นมัธยมปลายที่โรงเรียนบุญวาทย์วิทยาลัย จังหวัดลำปาง เมื่อจบการศึกษาจึงเข้ารับราชการที่กรมไปรษณีย์โทรเลข เมื่อปี พ.ศ. 2472 และได้เข้าเรียนวิชากฎหมาย ธรรมศาสตรบัณฑิตที่มหาวิทยาลัยธรรมศาสตร์

ทองย้อย ลาออกจากราชการเพื่อลงสมัครรับเลือกตั้งเป็นสมาชิกสภาจังหวัด (ส.จ.) และได้รับเลือกตั้งถึง 3 สมัย จากนั้นได้รับเลือกเป็นเทศมนตรี ในเทศบาลนครเชียงใหม่ ในปี พ.ศ. 2486, 2489 และ 2490 ซึ่งหมดวาระในปี พ.ศ. 2492 ประกอบกับได้มีการกำหนดให้มีการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2492 ซึ่งเป็นการเลือกตั้งเพิ่มเติมตามจำนวนราษฎรที่เพิ่มขึ้น ในส่วนของจังหวัดเชียงใหม่ มีจำนวน 1 คน นายทองย้อยจึงลงสมัครรับเลือกตั้ง และได้รับเลือกเป็น ส.ส. สมัยแรก

ทองย้อย เป็นนักธุรกิจที่รับสัมปทานเหมืองแร่ (ดีบุก ซีไรท์) ในท้องที่จังหวัดแม่ฮ่องสอน และประกอบอาชีพทนายความ

ทองย้อย สมรสกับนางชวนพิศ กลิ่นทอง มีบุตร 8 คน และนายทองย้อย เสียชีวิตในต้นปี พ.ศ. 2526 ด้วยโรคมะเร็งปอด ขณะมีอายุ 73 ปี

อ้างอิง
-------

1. 1 2 3 4 5  นักการเมืองถิ่นจังหวัดเชียงใหม่
2. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2020-06-30. สืบค้นเมื่อ 2020-06-30.
3. ↑
ร้อยตรี **ยอด สังข์รุ่งเรือง** เป็นนายทหารบกผ่านศึกคนสุดท้ายของประเทศไทยในสงครามโลกครั้งที่หนึ่ง

ประวัติ
-------

เขาเกิดเมื่อปี พ.ศ. 2442 ที่ตำบลท่าโพธิ์ อำเภอเมือง จังหวัดพิษณุโลก เมื่อปี พ.ศ. 2461 เขารับราชการทหารชั้นยศพลทหาร ได้เข้าร่วมกองบินทหารบกของกองทหารอาสาสยามในสงครามโลกครั้งที่หนึ่ง โดยปฏิบัติหน้าที่ช่างเครื่องอากาศยาน เมื่อถึงประเทศฝรั่งเศส เขาได้ประจำการที่เมืองยีงกีร์รัง และย้ายไปที่เมืองอาร์วอยระยะเวลา 1 ปี จนกระทั่งสิ้นสุดสงคราม

เมื่อวันที่ 11 กันยายน พ.ศ. 2462 ได้เดินทางกลับประเทศไทย เมื่อถึงประเทศเขาได้รับพระราชทานเหรียญงานพระราชสงครามทวีปยุโรปจากพระหัตถ์ของพระบาทสมเด็จพระมงกุฎเกล้าเจ้าอยู่หัว จากนั้น เขาได้ปลดประจำการเป็นทหารกองหนุน เขากลับมาพำนักที่ตำบลท่าโพธิ์ อำเภอเมือง จังหวัดพิษณุโลก โดยประกอบอาชีพเกษตรกร ต่อมา เขาได้รับเลือกเป็นผู้ใหญ่บ้าน หมู่ที่ 2 และกำนันตำบลท่าโพธิ์ ซึ่งปฏิบัติหน้าที่จนครบวาระเมื่ออายุ 70 ปี จึงลาออกกำนันตำบลท่าโพธิ์

เมื่อวันที่ 22 พฤศจิกายน พ.ศ. 2541 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงมีพระบรมราชโองการให้ผู้แทนพระองค์เชิญสิ่งของพระราชทาน ประกอบด้วย แจกันพระราชทาน หนังสือพระมหาชนก และเหรียญทอง เงิน นากพระมหาชนก เมื่อปี พ.ศ. 2542 เขาได้รับเครื่องอิสริยาภรณ์เลฌียงดอเนอร์ ชั้นเชอวาลีเยจากประธานาธิบดีฝรั่งเศส ฌัก ชีรัก ซึ่งมอบให้กับนักรบฝ่ายสัมพันธมิตรในช่วงสงครามโลกครั้งที่หนึ่งเมื่ออายุครบ 100 ปี

เมื่อวันที่ 21 ตุลาคม พ.ศ. 2542 เขาได้รับพระราชทานยศร้อยตรี และในวันที่ 6 มกราคม พ.ศ. 2543 กองทัพภาคที่ 3 ได้จัดพิธีพระราชทานยศเป็นกรณีพิเศษ โดยมีพลโท วัฒนชัย ฉายเหมือนวงศ์ แม่ทัพภาคที่ 3 ที่สโมสรบันเทิงทัพ ค่ายสมเด็จพระนเรศวรมหาราช จังหวัดพิษณุโลก

เขาเสียชีวิตเมื่อวันที่ 9 ตุลาคม พ.ศ. 2546 สิริอายุ 104 ปี

เกียรติยศ
---------

* พ.ศ. 2462 –  เหรียญงานพระราชสงครามทวีปยุโรป
* ชาวนาดีเด่น จากการเป็นเกษตรกรตำบลท่าโพธิ์
* กำนันดีเด่น จากการเป็นกำนันตำบลท่าโพธิ์
* พ.ศ. 2542 –  เครื่องอิสริยาภรณ์เลฌียงดอเนอร์ ชั้นเชอวาลีเย

อ้างอิง
-------

1. ↑  มติชนออนไลน์. ร้อยตรี ยอด สังข์รุ่งเรือง ทหารผ่านศึกสงครามโลก 1. 2559.

บรรณานุกรม
----------

* ร้อยตรี ยอด สังข์รุ่งเรือง : ทหารอาสาคนสุดท้ายของไทย
**นางผณินทรา ภัคเกษม** (*ผณินทรา แซ่อึ้ง*) เป็นประธานมูลนิธิส่งสุข ภัคเกษมอดีตสมาชิกสภาผู้แทนราษฎรจังหวัดเชียงใหม่ 3 สมัย และอดีตประธานกรรมการบริหารกลุ่มมิตรภาพสมาชิกรัฐสภาไทย-ญี่ปุ่น ได้รับเลือกตั้งครั้งแรกในการเลือกตั้ง พ.ศ. 2519 สังกัดพรรคประชาธิปัตย์ และเป็นภรรยาของนายส่งสุข ภัคเกษม อดีตสมาชิกสภาผู้แทนราษฎร จังหวัดเชียงใหม่

ประวัติ
-------

ผณินทรา เกิดเมื่อวันที่ 17 มิถุนายน พ.ศ. 2483 ที่ตำบลสันพระเนตร อำเภอสันทราย จังหวัดเชียงใหม่ เป็นบุตรของนายหยวกปอ กับนางสมนา แซ่อึ้ง ด้านชีวิตครอบครัวได้สมรสกับนายส่งสุข ภัคเกษม มีบุตรี 1 คน ได้แก่ภควดี ภัคเกษม

ผณินทรา เข้ารับการศึกษาที่โรงเรียนศรีวิทยา จังหวัดเชียงใหม่ จากนั้นได้เข้าศึกษาต่อชั้นมัธยมศึกษาที่โรงเรียนเรยีนาเชลีวิทยาลัย

การทำงาน
--------

ผณินทรา ได้เข้าสู่งานการเมืองครั้งแรก โดยลงสมัครรับเลือกตั้งสมาชิกสภาผู้แทนราษฎร ซึ่งเป็นการชักชวนของนายไกรสร ตันติพงศ์ อดีตสมาชิกสภาผู้แทนราษฎร จังหวัดเชียงใหม่ ให้ลงสมัครคู่กับสามี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 และนับเป็นสตรีคนแรกที่ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่

จากนั้นมาก็ได้เว้นวรรคทางการเมืองเรื่อยมา จนกระทั่งได้รับการชักชวนจากพรรคไทยรักไทยให้ลงสมัครรับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และได้รับการเลือกตั้งอีก 2 สมัย โดยสามารถเอาชนะอดีต ส.ส.ในพื้นที่หลายสมัยอย่าง นายอำนวย ยศสุขได้ขาดลอย ต่อมาภายหลังการยุบพรรคพลังประชาชน นางผณินทรา ก็ไม่ได้เข้าร่วมงานกับพรรคเพื่อไทย จึงเป็นการวางเมืองทางการเมืองไปโดยปริยาย

ผณินทรา ภัคเกษม เป็นผู้หนึ่งที่ยื่นคำร้องให้ศาลรัฐธรรมนูญวินิจฉัยว่ามาตรา 12 แห่งพระราชบัญญัติชื่อบุคคล พ.ศ. 2505 ขัดต่อรัฐธรรมนูญหรือไม่ ซึ่งศาลรัฐธรรมนูญวินัยฉัยว่าขัดจริง จึงเป็นผลให้ตั้งแต่วันที่ 6 มิถุนายน พ.ศ. 2546 ผู้หญิงไทย สามารถเลือกใช้นามสกุลของตนเองได้ แม้จะทำการสมรสตามกฎหมายแล้วก็ตาม

เครื่องราชอิสริยาภรณ์
---------------------

* พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
* พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)

อ้างอิง
-------

1. ↑  จับรหัส"ทักษิณ"ขึ้นเหนือช่วยเขตอ่อน-เชียงใหม่ไม่ชัวร์[*ลิงก์เสีย*]
2. ↑  "ประวัติผู้สมัคร ส.ส." คลังข้อมูลเก่าเก็บจากแหล่งเดิมเมื่อ 2007-12-30. สืบค้นเมื่อ 2012-07-08.
3. ↑  **นักการเมืองท้องถิ่นจังหวัดเชียงใหม่**. กรุงเทพฯ : สถาบันพระปกเกล้า. 2551[*ลิงก์เสีย*]
4. ↑  ดราม่าแม่เกิบ'ศรีเรศ' ส.ส.อมก๋อย
5. ↑
6. ↑  "ศาล รธน. ปลดแอกหญิงเลือกใช้นามสกุล". คลังข้อมูลเก่าเก็บจากแหล่งเดิมเมื่อ 2011-06-04. สืบค้นเมื่อ 2012-07-08.
7. ↑  คำวินิจฉัยศาลรัฐธรรมนูญ
8. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-06-28 ที่ เวย์แบ็กแมชชีน, เล่ม ๑๒๑ ตอนที่ ๒๓ ข หน้า ๖๖, ๒๖ พฤศจิกายน ๒๕๔๗
9. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย[*ลิงก์เสีย*], เล่ม ๑๑๙ ตอนที่ ๒๑ ข หน้า ๑๐๑, ๔ ธันวาคม ๒๕๔๕
**บ้านโรงบ่ม** เป็นค่ายเพลงในเครือบริษัท อาร์เอส จำกัด (มหาชน) โดยเป็นหนึ่งในค่ายย่อยที่แยกออกมาในช่วงของการปรับรูปแบบธุรกิจเพลงของอาร์เอส ในช่วงปี 2546 - 2547 ภายใต้การนำของโดย ณธนา หลงบางพลี

ประวัติ
-------

พ.ศ. 2545 บริษัท อาร์เอส โปรโมชั่น ในขณะนั้น ได้มีแนวคิดที่จะทำการปรับรูปแบบของธุรกิจเพลง จากการรวมศูนย์ทุกอย่างไว้ที่ส่วนกลาง มาเป็นการเปิดบริษัทลูกขึ้นมาเป็นค่ายเพลงย่อยๆ เพื่อแบ่งหน้าที่การผลิตเพลงตามแต่ละกลุ่มเป้าหมายของแนวเพลง โดยเริ่มต้นจากการปรับโครงสร้างของทีมผลิตเพลงในยุคนั้น ให้กลายมาเป็นรูปแบบบริษัทที่ดำเนินการบริหารจัดการได้ด้วยตัวเอง โดยทีมผลิตเพลงของค่ายอาร์เอสในขณะนั้นมีดังนี้ MP1 (ดูแลโดย สุทธิพงษ์ วัฒนจัง), MP2 (ดูแลโดย เทพนม สุวรรณบุณย์ และ อนุชา อรรจนาวัฒน์), MP3 (ดูแลโดย พิสุทธิ์ ทรัพย์วิจิตร และ ธีระศักดิ์ วดีศิริศักดิ์) รวมทั้งทีมเพลงใหม่ของ ปอนด์ ธนา ลวสุต

พ.ศ. 2546 ทีมเพลงของ อ๋อ ณธนา หลงบางพลี หนึ่งในทีมผลิตเพลงของค่าย แกรมมี่ จี ได้พาทีมเพลงเข้ามาร่วมงานกับทางอาร์เอสในชื่อทีม **บ้านโรงบ่ม** โดยเป็นการย้ายมาทั้งทีมงานและตัวศิลปินที่กลายมาเป็นศิลปินเปิดตัวของทีมเพลงนี้ที่อาร์เอสไปด้วย คือ 6 สาวน้อย ซิกแซ็ก

พ.ศ. 2547 เปิดตัวศิลปินหน้าใหม่ อาทิเช่น 4 หนุ่ม บราเธอร์ส หรือ หนุ่มมาดกวน เพทาย พลอยมีค่า แต่ที่เป็นที่จดจำมากที่สุดคือโปรเจกต์งานเพลงที่จับเอา 2 สมาชิกนักแต่งเพลงของค่ายมาออกอัลบั้มในแนวเพลงแปลง ล้อเลียนเพลงดังอื่นๆในค่าย ในนาม นายครรชิตกับทิดแหลม ซึ่งถึงแม้ในแง่เนื้องานจะเป็นแค่งานเพลงล้อเลียน แต่ก็เป็นการทำให้แฟนเพลงได้รู้จักกับตัว 2 นักแต่งเพลงคือ S-TER (ครรชิต) และ ลัทธ์ ใจจุฑามูล (ทิดแหลม) ที่จะกลายมาหนึ่งในนักแต่งเพลงคนสำคัญของค่ายต่อไปในอนาคต

พ.ศ. 2548 อ๋อ ณธนา ลาออกจากอาร์เอส ทำให้ทีมเพลงนี้ถูกยุบรวมกับทีมเพลง แวมม์ ของ ไวตามิน เอ และต่อมาก็รวมกับทีม อะ-ฮ่า กลายเป็นยูนิต บิ๊กบลู เร็คคอร์ด ในที่สุด

ศิลปินในสังกัด
--------------


|  |  |
| --- | --- |
| * ซิกแซ็ก
* บราเธอร์ส
* นายครรชิตกับทิดแหลม
 | * เพทาย
* ลูกเกด ปาณิสรา ทองสกล
* สโตน โซล

  |


หมวดหมู่:ค่ายเพลงที่ปิดกิจการในปี พ.ศ. 2548

| * ด
* ค
* ก
อาร์เอส |
| --- |
| บุคลากรสำคัญ | 
* สุรชัย เชษฐโชติศักดิ์ (ประธานเจ้าหน้าที่บริหาร)
* พุทธ อภิวรรณ (ผู้อำนวยการฝ่ายข่าวช่อง 8)

 |  |
| อาร์เอส มิวสิค | 
* โรสซาวด์
* กามิกาเซ่
* อาร์ สยาม
* บริคเอ็นเตอร์เทนเมนต์
* คูล มิวสิค
* แฟช

 |
| อาร์เอส มัลติมีเดีย | 
* ช่อง 8
* คูลฟาเรนไฮต์

 |
| อาร์เอส ฟิล์มเวิร์คส์ | 
* คูล พิคเจอร์ส
* อาวอง แอนิเมชั่น

 |
| ธุรกิจในอดีต | 
* *ซันบ็อกซ์*
* *อาร์เอสฟิล์ม*
* *ดาราเดลี่*

 |
| ดูเพิ่ม | 
* รายชื่อศิลปิน
* รายชื่อคอนเสิร์ต
	+ ช็อต ชาร์จ ช็อก ร็อก คอนเสิร์ต
	+ แกรมมี่ อาร์เอส คอนเสิร์ตส

 |
**หลี่ ฮุ่ยชือ** หรือ **เหลย์ ไหว่ สี่** ในภาษาจีนกวางตุ้ง (จีน: 李慧詩; ยฺหวิดเพ็ง: *lei5 wai6 si1*; 12 พฤษภาคม ค.ศ. 1987 —) เป็นนักกีฬาจักรยานอาชีพชาวฮ่องกง เธอเป็นนักจักรยานประเภทสปรินเตอร์

เธอได้เข้าร่วมในการแข่งขันกีฬาโอลิมปิกฤดูร้อนสองครั้งโดยได้รับเหรียญทองแดงในประเภทเคริน ในโอลิมปิกฤดูร้อน 2012 ที่ลอนดอน สหราชอาณาจักร และในโอลิมปิกฤดูร้อน 2016 ที่รีโอเดจาเนโร ประเทศบราซิล เธอทำผลงานได้เป็นอันดับที่ 6 ในประเภทสปรินต์ และอันดับที่ 7 ในประเภทเคริน

ในการแข่งขันจักรยานลู่ชิงแชมป์โลกปี ค.ศ. 2013 เธอได้รับเหรียญทองประเภทไทม์ไทรอัล 500 เมตร และเหรียญทองแดงประเภทสปรินต์ ในปี ค.ศ. 2016 เธอได้รับเหรียญเงินในประเภทไทม์ไทรอัล 500 เมตรอีกครั้ง และในปี ค.ศ. 2019 เธอได้รับสองเหรียญทองในประเภทสปรินต์และเคริน

เกียรติประวัติ
--------------

2009
จักรยานถนนชิงแชมป์เอเชีย
อันดับที่ 2  ไทม์ไทรอัล 500 เมตร
2010
เอเชียนเกมส์
อันดับที่ 1  ไทม์ไทรอัล 500 เมตร
อันดับที่ 3  สปรินต์
จักรยานถนนชิงแชมป์เอเชีย
อันดับที่ 2  ไทม์ไทรอัล 500 เมตร
อันดับที่ 3  สปรินต์
อันดับที่ 3  ทีมสปรินต์
2011
จักรยานถนนชิงแชมป์เอเชีย
อันดับที่ 1  ไทม์ไทรอัล 500 เมตร
อันดับที่ 3  สปรินต์
อันดับที่ 3  ทีมสปรินต์
2012
โอลิมปิกฤดูร้อน
อันดับที่ 3  เคริน
จักรยานถนนชิงแชมป์เอเชีย
อันดับที่ 1  ไทม์ไทรอัล 500 เมตร
อันดับที่ 1  สปรินต์
อันดับที่ 3  เคริน
2013
จักรยานลู่ชิงแชมป์โลก
อันดับที่ 1  ไทม์ไทรอัล 500 เมตร
อันดับที่ 3  สปรินต์
จักรยานถนนชิงแชมป์เอเชีย
อันดับที่ 1  ไทม์ไทรอัล 500 เมตร
อันดับที่ 1  เคริน
2014
จักรยานถนนชิงแชมป์เอเชีย
อันดับที่ 1  เคริน
อันดับที่ 1  ไทม์ไทรอัล 500 เมตร
อันดับที่ 3  สปรินต์
เอเชียนเกมส์
อันดับที่ 1  เคริน
อันดับที่ 1  สปรินต์
2019
จักรยานลู่ชิงแชมป์โลก
อันดับที่ 1  สปรินต์
อันดับที่ 1  เคริน

อ้างอิง
-------

1. 1 2 3  "Wai Sze Lee". *Athlete overview*. London Organising Committee of the Olympic and Paralympic Games (LOCOG). 6 August 2012. คลังข้อมูลเก่าเก็บจากแหล่งเดิมเมื่อ 30 July 2012.
2. ↑  "Women's Keirin Results". *Sport Olympics*. BBC. 6 August 2012. คลังข้อมูลเก่าเก็บจากแหล่งเดิมเมื่อ 2012-08-06.
3. ↑  "女車神李慧詩: 香港人不是垃圾". *Ming Pao*. 10 August 2012.
4. ↑  "李慧詩新西蘭站[競輪賽添金". 東方日報. 2019-01-21.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **Lee Wai-sze**

* หลี่ ฮุ่ยชือ ที่ Cycling Archives (ในภาษาอังกฤษ)แก้ไขบนวิกิสนเทศ

* หลี่ ฮุ่ยชือ ที่ CycleBase (ในภาษาอังกฤษ)แก้ไขบนวิกิสนเทศ

* หลี่ ฮุ่ยชือ ที่ Olympedia (ในภาษาอังกฤษ)แก้ไขบนวิกิสนเทศ

* หลี่ ฮุ่ยชือ ที่ Chinese Olympic Committee (ในภาษาอังกฤษ)แก้ไขบนวิกิสนเทศ
**นายรังสรรค์ มณีรัตน์** สมาชิกสภาผู้แทนราษฎรจังหวัดลำพูน เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2555 สังกัดพรรคเพื่อไทย และเป็นน้องนายของนายสถาพร มณีรัตน์ อดีตสมาชิกสภาผู้แทนราษฎรจังหวัดลำพูน

ประวัติ
-------

รังสรรค์ มณีรัตน์ เกิดเมื่อวันที่ 28 สิงหาคม พ.ศ. 2518 เป็นบุตรของนายรัตน์ และนางบัวนำ มณีรัตน์ มีพี่น้อง 6 คน มีพี่ชายเป็นนักการเมืองคือ นายสถาพร มณีรัตน์

การศึกษา
--------

นายรังสรรค์ มณีรัตน์ เข้ารับการศึกษาชั้นประถมศึกษา ที่โรงเรียนบ้านสันทราย ตำบลบ้านธิ อำเภอบ้านธิ จังหวัดลำพูน ต่อมาได้เข้าศึกษาต่อชั้นมัธยมศึกษาที่โรงเรียนจักรคำคณาทร จนจบชั้นมัธยมปลาย และเข้าศึกษาต่อระดับปริญญาตรี สาขานิติศาสตร์ จากมหาวิทยาลัยรามคำแหง

งานการเมือง
-----------

นายรังสรรค์ มณีรัตน์ เป็นนักการเมืองท้องถิ่น เคยดำรงตำแหน่งรองนายกเทศมนตรีตำบลบ้านธิ อำเภอบ้านธิ จังหวัดลำพูน ก่อนจะเข้าสู่การเมืองระดับชาติในการเลือกตั้งซ่อมสมาชิกสภาผู้แทนราษฎรเขต 2 ลำพูน พ.ศ. 2555 แทนตำแหน่งที่ว่าง เนื่องจากนายสถาพร มณีรัตน์ พี่ชาย เสียชีวิต โดยลงสมัครในนามพรรคเพื่อไทย ได้รับเลือกตั้ง เอาชนะนายบรรจง วิพรหมชัย น้องชายของนายขยัน วิพรหมชัย อดีตสมาชิกสภาผู้แทนราษฎร จากพรรคประชาธิปัตย์
หลังรัฐประหารในประเทศไทย พ.ศ. 2557 เขาถูกทหารจับกุมและแจ้งข้อหา ในความผิดข้อหาร่วมกันกระทำให้ปรากฏแก่ประชาชนด้วยวาจา หนังสือหรือวิธีอื่นใดอันมิใช่เป็นการกระทำภายในความมุ่งหมายแห่งรัฐธรรมนูญ หรือมิใช่เพื่อแสดงความคิดเห็นหรือติชมโดยสุจริต ตามประมวลกฎหมายอาญา มาตรา 116, ร่วมกันเป็นซ่องโจร ตามประมวลกฎหมายอาญา มาตรา 210 และร่วมกันเผยแพร่ข้อความที่ผิดไปจากข้อเท็จจริง หรือกล่าวหาบิดเบือนร่างรัฐธรรมนูญตาม พ.ร.บ.ประชามติ มาตรา 61 (2), (4)

### สมาชิกสภาผู้แทนราษฎร

รังสรรค์ มณีรัตน์ ได้รับการเลือกตั้งเป็นสมาชิกสภาผู้แทนราษฎรทั้งสิ้น 3 สมัย คือ

1. การเลือกตั้งซ่อมสมาชิกสภาผู้แทนราษฎรเขต 2 ลำพูน พ.ศ. 2555 สังกัดพรรคเพื่อไทย
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดลำพูน สังกัดพรรคเพื่อไทย
3. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดลำพูน สังกัดพรรคเพื่อไทย

เครื่องราชอิสริยาภรณ์
---------------------

* พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
* พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)

อ้างอิง
-------

1. ↑  บัญชีแสดงรายการทรัพย์สินและหนี้สินของนายสถาพร มณีรัตน์[*ลิงก์เสีย*], สำนักงานคณะกรรมการป้องกันและปราบปรามการทุจริตแห่งชาติ
2. ↑  ไรคไตคร่าชีวิต"สถาพร มณีรัตน์"ส.ส.ลำพูนเพื่อไทย
3. ↑  ประกาศคณะกรรมการการเลือกตั้ง เรื่อง ผลการเลือกตั้งสมาชิกสภาผู้แทนราษฎรแบบแบ่งเขตเลือกตั้ง (จังหวัดลำพูน นายรังสรรค์ มณีรัตน์ พรรคเพื่อไทย)
4. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-08-19. สืบค้นเมื่อ 2016-08-16.
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๘, ๒๒ มกราคม ๒๕๖๔
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ เก็บถาวร 2013-12-28 ที่ เวย์แบ็กแมชชีน, เล่ม ๑๓๐ ตอนที่ ๓๐ ข หน้า ๙๙, ๖ ธันวาคม ๒๕๕๖
วิถีของวัตถุสามชิ้นที่ถูกเหวี่ยงด้วยมุมเงยเท่ากัน (70°)
**วิถีศาสตร์** (อังกฤษ: Ballistics) คือกลศาสตร์แขนงหนึ่งว่าด้วยการยิง, การบิน และพฤติกรรมของการเคลื่อนที่แบบโพรเจกไทล์ มักเกี่ยวข้องกับการเคลื่อนที่ของกระสุน, ระเบิดทิ้ง, จรวด เป็นต้น เป็นศาสตร์ที่มุ่งเน้นออกแบบและคำนวณวิถีการตกของวัตถุให้เป็นไปตามตำแหน่งที่ต้องการ

**ลำวิถี** (ballistic body) หมายถึงทิศทางที่แรงผลักดันสามารถเคลื่อนที่ไปได้ ทั้งนี้ขึ้นอยู่กับกำลังขับ อาทิ ความดันในกระบอกปืนหรือในปากท่อไอพ่นเครื่องบินรบ เป็นต้น กำลังขับเหล่านี้เกิดขึ้นจากการยิงในรังเพลิง หรือโดยแรงโน้มถ่วง หรือโดยแรงต้านอากาศ

ขีปนาวุธทิ้งตัว (ballistic missile) คือขีปนาวุธซึ่งถูกนำวิถีในขั้นตอนแรกที่ถูกขับเคลื่อนด้วยกำลังเชื้อเพลิงก่อนที่ในขั้นตอนสุดท้ายจะทิ้งตัวลงตามแรงโน้มถ่วงของโลก ซึ่งตลอดการเดินทางจะมีการเคลื่อนที่ตามกฎกลศาสตร์ดั้งเดิม แตกต่างกับขีปนาวุธร่อน (cruise missile) ซึ่งนำวิถีด้วยหลักอากาศพลศาสตร์

ประเภทย่อย
----------

วิถีศาสตร์ สามารถแตกออกมาเป็นสี่ประเภทได้ดังนี้:

* วิถีศาสตร์ภายใน (*Internal ballistics*) ศึกษาการเคลื่อนที่ในขั้นตอนส่งแรงขับดันเพื่อเร่งความเร็ววัตถุ
* วิถีศาสตร์ส่งผ่าน (*Transition ballistics*) ศึกษาการเคลื่อนที่เมื่อเข้าสู่ขั้นตอนปลอดแรงขับดัน
* วิถีศาสตร์ภายนอก (*External ballistics*) ศึกษาเส้นทางการเคลื่อนที่ในระหว่างดำเนินเที่ยวบิน
* วิถีศาสตร์ปลายทาง (*Terminal ballistics*) ศึกษาการเคลื่อนที่และผลกระทบเมื่อสิ้นสุดเที่ยวบิน

แหล่งข้อมูลอื่น
---------------

* Association of Firearm and Tool Mark Examiners
* Ballistic Trajectories by Jeff Bryant, The Wolfram Demonstrations Project
* Forensic Firearms and Tool Marks Time Line
**อนันต์ ยอดสังวาลย์** (อังกฤษ: Anan Yodsangwal; เกิด 9 กรกฎาคม 2544) หรือที่รู้จักในชื่อ โฟแบร์, เป็นนักฟุตบอลอาชีพชาวไทยในตำแหน่งกองหน้า ปัจจุบันเล่นให้กับ สโมสรลำพูน วอริเออร์ ใน ไทยลีก และ ฟุตบอลทีมชาติไทย เจ้าของความสูง 178 ซม.

อาชีพ
-----

อนันต์ ยอดสังวาลย์ เซ็นสัญญากับ สโมสรลำพูน วอริเออร์ ตั้งแต่ปี พ.ศ. 2562 ในตอนนั้นสโมสรยังเล่นอยู่ในไทยลีก 3 เมื่อจบฤดูกาล 2020/21 พวกเขากลายเป็นแชมป์ของโซนภาคเหนือของ ไทยลีก 3 และได้เลื่อนชั้นสู่ ไทยลีก 2 2563-64 และได้เลื่อนชั้น ไทยลีก

โดยก่อนที่ อนันต์ ยอดสังวาลย์ หรือ โฟร์ จะก้าวมาเป็นนักฟุตบอลอาชีพ เขาเคยตระเวนเล่นฟุตบอลแบบเดินสายไปแข่งตามรายการต่าง ๆ ก่อนที่เขาจะถูก ลำพูน วอริเออร์ ซึ่งขณะนั้นอยู่ใน ไทยลีก 3 จับมาเซ็นสัญญาเป็นนักฟุตบอลอาชีพ

กระทั่งวันพุธที่ 16 มีนาคม พ.ศ. 2565 สมาคมกีฬาฟุตบอลแห่งประเทศไทย ในพระบรมราชูปถัมภ์ ได้ประกาศรายชื่อนักฟุตบอลทีมชาติไทย รุ่นอายุไม่เกิน 23 ปี ชุดที่ไปทำศึก ดูไบ คัพ 2022 ที่ สหรัฐอาหรับเอมิเรตส์ จำนวน 23 คนโดยมีชื่อของ อนันต์ ยอดสังวาลย์ ติดหนึ่งในนั้นโดยอยู่ในลำดับที่ 21

เกียรติประวัติ
--------------

### ลำพูน วอริเออร์

* ไทยลีก 2 (1): 2564–65
* ไทยลีก 3 (1): 2563–64

อ้างอิง
-------

1. ↑  อนันต์ ยอดสังวาลย์ : จากดาวเตะนอกระบบลีกสู่นักฟุตบอลอาชีพที่คนเชียร์ให้ติดทีมชาติ
2. ↑  วิลเลียมท่าเรือก็มา ส.บอลประกาศรายชื่อทีมชาติไทย ยู-23 บู๊ ดูไบ คัพ 2022


| * ด
* ค
* ก
ผู้เล่นชุดปัจจุบันของสโมสรฟุตบอลลำพูน วอร์ริเออร์  |
| --- |
| 
* 2 วิทยา
* 3 ศราวุธ
* 4 ลินาเรส
* 6 ทศพล
* 7 ซังตุส
* 8 อัครพงศ์
* 10 มูริลลู
* 11 หม่อง ลวิน
* 14 ออสมาน
* 16 มิก้า
* 17 พัชรพล
* 18 อดิศักดิ์
* 19 ปภาวิน
* 20 นนท์
* 22 ซิสโซโก
* 23 วิธวินทร์
* 24 ศิลา
* 26 ชัยวัฒน์
* 29 เจษฎากร
* 30 ลุคกา
* 32 บวร
* 35 สิโรจน์
* 38 กรพัฒน์
* 55 เกกโกเนน
* 66 อนันต์
* 77 เนเกบา
* 88 อังโตนีอู
* หัวหน้าผู้ฝึกสอน: กามา

 |
**การบินไทย เที่ยวบินที่ 114** เป็นอุบัติเหตุที่เกิดขึ้นกับเครื่องบินโบอิง 737-4D7 ของการบินไทย เดินทางจากท่าอากาศยานดอนเมือง ไปท่าอากาศยานเชียงใหม่ เมื่อวันที่ 3 มีนาคม 2544 เวลา 14:48 น. 35 นาทีก่อนกำหนดการบิน ขณะที่เครื่องจอดอยู่ที่ท่าอากาศยานดอนเมืองได้เกิดการระเบิดขึ้น ผลการสอบสอบสวนพบว่าเกิดการสันดาปที่ถังน้ำมันส่วนกลาง ซึ่งอยู่ใกล้กับระบบปรับอากาศซึ่งทำงานอย่างต่อเนื่อง และมีความร้อนสูง ขณะเกิดเหตุยังไม่มีผู้โดยสารอยู่บนเครื่อง มีเพียงเจ้าหน้าที่จำนวน 8 คน ในจำนวนนี้เสียชีวิต 1 คน

เที่ยวบินนี้มีบุคคลสำคัญหลายคนเดินทางไปด้วย รวมทั้งพันตำรวจโท ทักษิณ ชินวัตร นายกรัฐมนตรีในขณะนั้น และพานทองแท้ ชินวัตร บุตร ซึ่งจะเดินทางไปจังหวัดเชียงใหม่ หลังเกิดเหตุ พันตำรวจโท ทักษิณ แถลงว่า การระเบิดนี้เป็นการก่อวินาศกรรมเพื่อหวังลอบสังหารตนเอง โดยฝีมือของผู้เสียผลประโยชน์ชาวต่างชาติ (ว้าแดง) เนื่องจากนโยบายปราบปรามยาเสพติดของรัฐบาล หลังจากที่เจ้าหน้าที่พิสูจน์หลักฐานของไทยตรวจพบหลักฐานที่เชื่อว่าอาจเป็นร่องรอยของระเบิดซีโฟร์หรือเซมเท็กซ์ (Semtex) 

อย่างไรก็ตาม ในวันที่ 11 เมษายน 2544 คณะกรรมการความปลอดภัยในการขนส่งแห่งชาติของสหรัฐ (National Transportation Safety Board (NTSB)) ที่ส่งผู้เชี่ยวชาญเดินทางเข้ามาร่วมสอบสวนด้วย แถลงว่า ได้นำชิ้นส่วนไปทดสอบที่ห้องทดลองของเอฟบีไอแล้วไม่พบร่องรอยของวัตถุระเบิด และว่ากรณีนี้คล้ายกับการระเบิดของเครื่องโบอิง 737 ของสายการบินฟิลิปปินส์ เที่ยวบินที่ 143 เมื่อเดือนพฤษภาคม 2543 ซึ่งเกิดจากความบกพร่องของถังน้ำมันเชื้อเพลิง

ภายหลังการระเบิด ท่าอากาศยานในประเทศไทยได้กำหนดมาตรการตรวจสอบผู้โดยสารรัดกุมขึ้น มีการตรวจสอบบัตรประจำผู้โดยสารทุกคนก่อนขึ้นเครื่อง มีการเอ็กซเรย์กระเป๋า และสำนักนายกรัฐมนตรีได้จัดสรรงบประมาณ เพื่อจัดซื้อเครื่องบินประจำตำแหน่งนายกรัฐมนตรี "ไทยคู่ฟ้า"

อ้างอิง
-------

1. ↑  Thaksin blasts slow investigation into Thai jet bombing. สำนักข่าวเกียวโด
2. ↑  Bomb responsible for Thai Airways fire. - BBC News
3. ↑  NTSB press release of 11 April 2001

* PlaneCrashInfo.com

แหล่งข้อมูลอื่น
---------------

* ภาพจากแฟ้มภาพของ NTSB
* FAA to act on fuel tank hazard on Boeing 737s[*ลิงก์เสีย*] Seattle Post-Intelligencer
* 737 fuel tank is focus of inquiry[*ลิงก์เสีย*] Seattle Post-Intelligencer

| * ด
* ค
* ก
อุบัติเหตุทางการบินในประเทศไทย |
| --- |
| ในประเทศ | 

|  |  |
| --- | --- |
| เครื่องบินในไทย | 
* การบินไทย
	+ 114†
	+ 261†
	+ 434
	+ 641
	+ 679 •
* เดินอากาศไทย
	+ 002†
	+ 231†
	+ 365†
	+ เชียงใหม่ พ.ศ. 2496†
	+ แม่ฮ่องสอน พ.ศ. 2514
	+ เชียงราย พ.ศ. 2523
	+ พังงา พ.ศ. 2528† •
* บางกอกแอร์เวย์ส
	+ 125†
	+ 266† •
* นกแอร์
	+ 7411
	+ 7805 •
* วัน-ทู-โก แอร์ไลน์ เที่ยวบินที่ 269

 |
| เครื่องบินต่างประเทศ | 
* ยูไนเต็ดอาหรับแอร์ไลน์ เที่ยวบินที่ 869 (พ.ศ. 2505)†
* เลาดาแอร์ เที่ยวบินที่ 004†
* เวียดนามแอร์ไลน์ เที่ยวบินที่ 831†
* อียิปต์แอร์ เที่ยวบินที่ 864†

 |
| เฮลิคอปเตอร์กองทัพ | 
* เหตุเฮลิคอปเตอร์เบลล์ตกที่จังหวัดนครปฐม พ.ศ. 2516†
* เหตุเฮลิคอปเตอร์เบลล์ตกที่จังหวัดเชียงใหม่ พ.ศ. 2524†
* เหตุเฮลิคอปเตอร์เบลล์ตกที่จังหวัดนครราชสีมา พ.ศ. 2526†
* เหตุเฮลิคอปเตอร์ซูเปอร์พูม่าตกที่จังหวัดนราธิวาส พ.ศ. 2540†
* เหตุเฮลิคอปเตอร์ตกที่อำเภอแก่งกระจาน พ.ศ. 2554†
* เหตุเครื่องบินลาดตระเวนยู-17 ของกองทัพบกตก พ.ศ. 2561†
* เหตุเครื่องบินฝึกของกองทัพอากาศไทยตกที่จังหวัดสุพรรณบุรี พ.ศ. 2549†

 |

 |
| นอกประเทศ | 
* การบินไทย
	+ 311†
	+ 600
	+ 601†
	+ เนปาล พ.ศ. 2516†

 |
| † : มีผู้เสียชีวิต |